**A SIÓAGÁRDI MŰVELŐDÉSI HÁZ HASZNÁLATA ÉS BÉRLETI DÍJAI 2014.**

A Művelődési Házat ***rendszeresen*** használja a

* ping-pong amatőr csoport - kedden és pénteken a Művház foglaltságától függően – 19-21 óra
* hagyományőrző egyesület – csütörtökön 18- 20 óráig
* asszonyklub – kedden 18-20 óráig
* hímző szakkör – hétfőn 15-17 óráig
* galambászok egyesülete – kéthetente hétfőn 18-20 óra

Ezen csoportok és szakkörök bérleti díjat nem fizetnek.

A Művelődési Házat ezen felül ***alkalmanként igénybe*** veszik családi események, ünnepek kapcsán pl. ballagás, keresztelő, esküvő, lakodalom, születésnap stb.

A Művelődési Ház felújítása óta a helyi lakodalmak, nagyobb létszámú családi rendezvények kedvelt helyszíne lett, mert viszonylag sok fő befogadására alkalmas, és minden felszereltség, melegítőkonyha adott (asztal, székek, stb. étkészlet, terítő – Sióagárd Jövője Alapítvány) a megvalósításhoz.

***Bálokat*** január-február és november hónapokban rendeznek, főként a helyi civil szervezetek:

* Sport Egyesület
* Nyugdíjasok Egyesülete
* Sióagárdi Vadásztársaság
* Hagyományőrző Egyesület

A helyben bejegyzett civil szervezetek valamint az önkormányzat, iskola, óvoda, konyha dolgozói 50 % kedvezménnyel vehetik igénybe a Művelődési Házat rendezvény estén.

***Bérleti díjat*** nagyrendezvény és egyéb rendezvény estén számolunk fel. pl: lakodalom, családi rendezvény stb., ennek díja attól függően, hogy melyik helyiséget használják 5000 és 10.000 Ft, nagyrendezvény esetén 10.000 és 20.000 Ft .

Árusok szinte minden héten vannak, ők 5000 Ft bérleti díjat fizetnek a nagyteremért 4 óra időtartamra.

**A Művelődési Ház bérleti díjait 22/2008. (II.15.) - as határozat alapján tartjuk.**

***ld:22/2008. (II.15.) képviselő-testületi határozat***

*bérleti díjakról*

*Sióagárd Község Önkormányzatának Képviselő-testülete az önkormányzat tulajdonában álló lakások és nem lakás céljára szolgáló helyiségek, valamint eszközök – általános forgalmi adót nem tartalmazó - bérleti díjáról szóló 134/2007. (XII.18.) számú határozatát, - a továbbiakban H. - 2008. január 1-jei, visszamenőleges hatállyal az alábbiak szerint módosítja.*

*1.) H. 2. pontjának második bekezdése az alábbiak szerint módosul:*

***Művelődési Ház bérlete (a Díszterem kivételével)***

*Lakodalom, nagyrendezvény:*

 *Nagyterem (kisteremmel együtt) 20.000,- Ft/nap*

 *Kisterem 10.000,- Ft/nap*

*2.) A képviselő-testület H. 6.3. alpontját visszavonja.*

*Felelős: Háry János polgármester; a határozat közzétételéért: dr. Varga Katalin körjegyző*

*Határidő: 2008. március 15.*

***valamint: 134/2007. (XII.18.) képviselő-testületi határozat***

*bérleti díjakról*

*Sióagárd Község Önkormányzatának Képviselő-testülete az önkormányzat tulajdonában álló lakások és nem lakás céljára szolgáló helyiségek, valamint eszközök – általános forgalmi adót nem tartalmazó - bérleti díját 2008. január 1-jei hatállyal az alábbiak szerint állapítja meg.*

*1.) Önkormányzati bérlakások*

*1.1. Önkormányzati bérlakások jegyzéke:*

*1. Sióagárd, Kossuth utca 46. 103 m2*

*2. Sióagárd, Kölcsey utca 24. (1. ajtó) 83 m2*

*3. Sióagárd, Kölcsey utca 24. (2 ajtó) 64 m2*

*4. Sióagárd, Kölcsey utca 27. m2*

*1.2. A lakbér mértéke:*

*a) 1.1. alpont 1-3. pont szerinti lakások esetében: 150 Ft/m2 /hó*

*b) 1.1. alpont 4. pont szerinti önkormányzati lakás esetén: 40.000 Ft/hó*

*c) A lakbér mértéke közérdekű célú bérbeadás esetén az a) pontban megállapított bérleti díj 75%-a.*

*1.3. Az önkormányzati bérlakásra bérleti szerződés legfeljebb három évre köthető.*

*1.4. Az önkormányzati lakás bérbe adható szociális helyzet alapján, pályázat alapján piaci alapon, valamint pályázat nélkül költségelven (közérdekű feladatok megvalósítására: az önkormányzat, vagy intézményei alkalmazottai számára, vagy jogszabályon, megállapodáson alapuló elhelyezési kötelezettség teljesítésére)*

*A képviselő-testület a bérbeadást megelőzően dönt arról, hogy a lakás bérbe adása a fentiek közül milyen célra történik. A bérleti kérelmekről beérkezési sorrend alapján dönt a képviselő-testület, a bérbeadás során előnyt élvez a közérdekből történő bérbeadást kérelmező.*

*2.) Művelődési Ház bérlete (a Díszterem kivételével)*

*Nagyterem:*

 *½ nap (max. 4 óra) 5.000,- Ft*

 *1 nap (max. 8 óra) 8.000,- Ft*

*Lakodalom, nagyrendezvény:*

 *Nagyterem (kisteremmel együtt) 40.000,- Ft/nap*

 *Kisterem 20.000,- Ft/nap*

*Napközis konyha:*

 *1 alkalom (max. 4 óra) 15.000,- Ft*

 *Lakodalom, nagyrendezvény 30.000,- Ft*

*3.) Sportpálya*

 *1 alkalom 16.000,- Ft*

*4.) Iskola és óvoda terembérlet*

 *1 óra 400,- Ft*

*5.) Eszköz bérleti díjak (Eszközbérleti díjat helyiségbérlet esetén nem kell fizetni.)*

*fa nagy asztal*

 *1 nap 200,- Ft/db*

*fa kisasztal*

 *1 nap 100,- Ft/db*

*fémlábú asztal*

 *1 nap 280,- Ft/db*

*kárpitozott fémszék*

 *1 nap 80,- Ft/db*

 *pavilon (3\*3m)*

 *1 nap 400,- Ft/db*

*műanyag asztal*

 *1 nap 160,- Ft/db*

*műanyag szék*

 *1 nap 80,- Ft/db*

*6. ) Kedvezmények (helyiségbérlet, eszközbérlet)*

*6.1. A 2.)-5.) pont szerinti bérlet esetében 50 % mértékű kedvezményt élveznek:*

*a) a sióagárdi székhellyel bejegyzett civil szervezetek rendezvény esetén; (egyesületek, ifjúsági csoportok, alapítványok, egyházak, sportegyesületek, stb)*

*b) Önkormányzat, iskola, óvoda, konyha dolgozói.*

*6.2. Civil szervezetek részére próba, megbeszélés, összejövetel céljára a helyiséghasználatot az önkormányzat ingyenesen biztosítja.*

*6.3. Az önkormányzat a 2008. évi költségvetésében 200 ezer forint összegű alapot hoz létre, melyre a 2.)-5.) pont szerinti bérleti díj felének erejéig a jótékony célú rendezvények szervezői nyújthatnak be támogatási igényt. Az igényről a képviselő-testület a soron következő ülésén dönt.*

*Felelős: Háry János polgármester*

 *a határozat közzétételéért: dr. Varga Katalin körjegyző*

*Határidő: 2007. december 31.*

A HÁZ NAPJAINKRA A NAGYFOKÚ KIHASZNÁLTSÁG MIATT IGEN ELHASZNÁLÓDOTT.

Beázás végett beomlott a ***díszterem*** mennyezete, ami felújítást követően a nagy esőzések, vagy olvadás következtében újra leázott (leázik). A kisterem (régen „Köves) és nagyterem mennyezete szintén.

A díszterem dugaljai széttörtek, ezáltal veszélyesek is. Korábban a teremben baba-mama klub működött, azért kerültek biztonsági zárak a konnektorokba.

A ***kis*** ***és nagy terem, a söntés, ruhatár, folyosó*** falai omladoznak, a festés lemálott a falakról.

A nyílászárók elhasználódtak, egyes ablakok nem zárnak rendesen. Az utca felőli oldalajtó kilincse kiesik.

A ***nagyterem*** aljzata (parketta) erősen kopott, ápolásra szorul (csiszolás, lakkozás, lekenés stb.)

A ***színpad*** fala kopott, mállik, festésre szorul. A színpad fénytechnikája a 2013-as Támop - Építő Közösségek pályázatán megújult, új armatúrák és reflektorok kerültek beszerelésre.

A színpadfeljáró udvar felőli ajtaja a rendkívüli rossz állapota miatt használhatatlan, le van zárva, közlekedni nem lehet rajta.

***A*** művelődési ház ***t***árolja a ***Sióagárd Jövője Alapítvány edénykészletét*** a melegítő konyha mögötti kis helyiségben. Évek óta nem lett kimeszelve, hiába a takarítás, a korábbi festék málik le a falról.

A ***melegítő konyhában*** a két hűtő közül az egyik fagyaszt, egy pedig nem használható, mivel elromlott, tehát csak a helyet foglalja.

A mosogató használható, de egy idő után a kifolyó az ételmaradékoktól eldugul és a konyha közepén folyik vissza a mosogatólé, elöntve a helyiséget. (A probléma bár megoldódott, de egy idő után újra visszatér.)

A művelődési házban található székek és asztalok még jó állapotban vannak. A székekből rendszeresen kiesnek a csavarok, így egyre kevesebbet lehet használni belőlük, mivel nem kerülnek javításra.

 Az ***iroda*** nemrégiben került felújításra, melynek során laminált padló került a régi helyére és ki lett festve.

A Művelődési Ház az utóbbi években részben lett csak felújítva, illetve ha pontosítani akarunk, akkor az iroda újult meg és díszterem mennyezete (szükségből). A házat érintő belső festés kb 8 éve történt, jó lenne, ha lenne lehetőség a megújulásra, hogy igényesebb környezet fogadja a betérőket.

Sióagárd, 2015. február 3.

 Gergely Judit sk.

 művelődés-szervező